
Női NB I-es kosárlabda csapatok közösségi média tevékenységei

Pályamunkám témájául a női NB I-es bajnokságban szereplő valamennyi csapat
közösségi média tevékenységének tanulmányozását végeztem. Személyes indíttatásból esett a választásom a
témára, mivel kiskorom óta szerves része az életemnek a sport, azon belül is az élsport és mint fiatal
felnőtt, a közösségi médiát is rendszeresen használom. A kutatási módszer szemléltetését megelőzően szót
ejtek a kosárlabda történetéről, szabályrendszeréről, majd a szakirodalmi háttér bevezetését a marketing
fogalmának körül járásával, a sportmarketing bevezetésével, az online marketing jellemzőjével, végül a
közösségi média bemutatásával végzem. Kutatásomban arra a kérdésre kerestem a választ, hogy a hazai
NB 1-es bajnokság meginterjúvolt csapatai mennyire és miben támaszkodnak a közösségi médiára a
szurkolóik-, illetve a közvetlen környezetük elérése kapcsán. Ezen kívül betekintést nyerni a
marketingmunka közösségi média kommunikációval kapcsolatos szekciójának háttérmunkájába, illetve az
együttműködők megjelenítésével kapcsolatos feladatokba. Kutatásomhoz struktúrált mély interjúkat
folytattam kényelmi mintaválasztás útján. A kutatást követően megállapítható, hogy a hazai női NB I-es
kosárlabda bajnokság női csapatai aktívan szerepelnek a platformokon, nagy hangsúlyt fektetve social
media tevékenységeikre. Összegzésül fontos látnunk, hogy a közösségi médiában megjelenő tartalmak
előre meghatározott, tudatos felépítéssel rendelkeznek és kulcsfontosságúak a közösségépítés és a
szurkolói bázis elérésében.



